 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕሮ ጋይም ክብረኣብ ሃገራዊ ኣገልግሎት ማሕበራዊ ውህደት ዝፈጥር ባይታዩ 30 ሓምለ 2019 ምንጪ ስእሊ, GAIM መግለጺ ስእሊ, ኣብ ሞንጎ ኢትዮጵያን ኤርትራን ሰላም እንተነጊሱ እቲ ምኽንያት ኣልጊሱሎ ማለትዩ ኣብ ዙርያ ስደትን ሃገራዊ ኣገልግሎትን ንነዊሕ ዓመታት ዓሚቚ መጽናዕትን ምርምርን ዘካየደ ኣብ ዓዲ ኢንግሊዝ ኣብ ሳውዝ ባንክ ዩኒቨርስቲ ዝምህር ፕሮፌሰር ጋይም ክብረኣብ መንግስቲ ኤርትራ ስልጣን ምስ ሓዘ ካብተን ቀዳሞት ዘርቀቐን ሕግታት ሕጊ ሃገራዊ ኣገልግሎት እያ ይብል ኤርትራ ናጻ ሃገር ምስ ኮነት ድሕሪ ሽዱሽተ ኣዋርሕ እቲ ናይ መጀመርታ ዝበሃል ሕጊ ሃገራዊ ኣገልግሎት ኣብ ሕዳር 1991 ከም ዝተኣወጀውን ይገልጽ እዚ ናይ 1991 ኣዋጅ ሃገራዊ ኣገልግሎት ሰፊሕን ዝርዝራውን ከም ዘይነበረ ዝገልጽ ፕሮፌሰር ጋይም እቶም ዝምልከቶምውን ኣዝዮም ውሑዳት ምንባሮም ይዝክር ብዓል ሓዳር ኣስራሓይ ወይ ሰራሕተኛ ነጋዳይ እዚ ኣዋጅ ከም ዘየካትቶም ዝዛረብ እዚ ሙሁር ነተን ኣብ ባራትን ለይታዊ ትልሂታትን ዝሰርሓ ዝነበራ ደቂ ኣንስትዮ ግን ዕድሚአን ልዕሊ 18 እንተኾይኑ ከገልግላ ኣለወን ይብል ምንባሩ ይገልጽ እዚ ኣብቲ ሕብረተሰብ ናይ ሞራል ለውጢ ንክግበር ይሕሰብ ከም ዝነበረ ዘርኢዩ ዝብል እምነት ድማ ኣለዎ ድሓር ግን ኣብ ሕዳር 1995 ሓዲሽ 821995 ዝተብሃለ ኣዋጀ ተኣዊጁ ኣብዚ ሕጊ እዚ ክአ ንብምልኡ እቲ ኣይምልከቶንዩ ተባሂሉ ዝነበረ ኩሉ ካብ 18 ክሳብ 40 ዝዕድሚኡ ሃገራዊ ኣገልግሎት ከገልግል ይእዝዝ ነይሩ እቶም ዘይምልከቶም ኣካላት ተጋደልትን ኣካላውን ስነ-ኣእምርዊ ስንካለ ዘለዎምሞ ብሕክምና ዝተመስከረሎም ጥራሕ እዮም ብሓጺሩ ኩሉ ኤርትራዊ ጾትኡን ሃይማኖቱን ብዘየገድስ ን18 ኣዋርሕ ከገልግል ተሓጊጉ ኣብ ፕረዚደንት ኢሳይያስ ልዑል እምነት ኣሎኒ ቃለ-መሕትት ምስ ፕሮፌሰር ጋይም ክብረኣብ ኣብ ጉዳይ ሃገራዊ ኣገልግሎት ኤርትራ ሃገራዊ ኣገልግሎት መልሲ ንኣቶ የማነ ገብረመስቀል መንግስቲ ኤርትራ ሓያሎ ናይ ፓሊሲ ለውጥታት ክመጽእ ይኽእልዩ ቢቢሲ - ቀዳማይ ዙር ሃገራዊ ኣገልግሎት ኣብ 1994 እዩ ጀሚሩ በየናይ ኣዋጅ ደኣ እዮም ቀዳማይ ዙር ከይዶም? 